ตอนแรกมีจุดค่ะ เป็นจุดแดงเล็กๆสักพักขยายตัวขึ้น คันด้วยค่ะ แต่เราปล่อยไว้ ตอนนี้ยุบแล้ว ยังแดงอยู่นูนๆนิดๆแต่ไม่นูนเท่าตอนแรก เป็นอะหรอคะ กังวลมากค่ะ ขึ้นตรงหัวเข่า กับตรงน่องขาค่ะ มีสองจุด
สวัสดีค่ะ ตุ่มแดงคันบริเวณขาอาจเกิดจาก1.ตุ่มผื่นผิวหนังอักเสบจากการแพ้สัมผัส เช่น สบู่ โลชั่น น้ำหอม2.ตุ่มผื่นผิวหนังอักเสบจากการแพ้ภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 ตุ่มจากการถูกแมลงกัดหากเป็นผื่นผิวหนังอักเสบไม่ว่าจะจากแพ้สารสัมผัส จากภายในตัวเอง หรือแพ้แสงจะได้ยาทาในกลุ่มสเตียรอยด์ แต่ถ้าเป็นการติดเชื้อราจะต้องใช้ยาฆ่าเชื้อราทา ควรพบแพทย์เพื่อตรวจให้ได้การวินิจฉัยที่แน่นอนแนะนำ ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง หลีกเลี่ยงแดดหรือที่ๆอากาศร้อนจัด เพราะเหงื่อและแสงแดดอาจเป็นตัวกระตุ้นให้ตุ่มคันแย่ลงได้ควรไปพบแพทย์เมื่อ มีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บมาก